|  |  |
| --- | --- |
|  |  *See artikkel räägib USA kergejõustiklasest, kahekordsest olümpiavõitjast; teiste selle nime kandjate kohta vaata lehekülge Thomas Burke (täpsustus).* |

---


|  |
| --- |
|  |
| Kuld | 1896 | 100 m jooks |
| Kuld | 1896 | 400 m jooks |

**Thomas Edward Burke** (**Tom Burke**; 15. jaanuar 1875 Boston – 14. veebruar 1929) oli USA kergejõustiklane, 1896. aasta suveolümpiamängude kahekordne olümpiavõitja.

Ta võitis Ateena olümpiamängudel 1896 100 m jooksu (12,0; eeljooksus 11,8) ja 400 m jooksu (54,2). Kehvad ajad on tingitud jooksuraja halvast kvaliteedist ja 400 m distantsi järsust kurvist. 100 m jooksu maailmarekord oli 1891. aastast Luther Cary nimel (10,8), 440 jardi (402,25 m) maailmarekord Henry Tisdalli ja Edgar Bredini nimel (48,5). 

400 meetri (440 jardi) distantsil oli ta mainekas jooksja. Ta oli võitnud 1895 Ameerika Amatöörspordi Liidu AAU meistrivõistlused ja 1896 IC4A meistrivõistlused; ta oli ainuke ameeriklasest osavõtja olümpiamängudel, kes oli USA meister. 100 meetri võit sai aga võimalikuks ainult paljude tippsprinterite puudumise tõttu.

Burke äratas olümpiamängudel tähelepanu sellega, et ta ainsana kasutas madalstarti (jalad kõverdatud, käed maas). See naerdi esialgu välja. Tol ajal startis enamik jooksjaid Harry Hutchinsi asendist (vasak jalg veidi põlvest lõdvestatuna paremast ees, parem käsi sirutatud taha, vasem ripub lõdvalt), kuigi madalstardi oli leiutanud juba 1880 ameeriklane Mike Murphy. 

Bostoni ülikooli üliõpilasena võitis Burke AAU 400 jardi jooksu meistrivõistlused 1895 ning IC4A 440 jardi jooksu 1896 ja 1897 ning 880 jardi jooksu 1898. *Harvard Law School*'is õppides võitis ta 1899 IC4A 880 jardi jooksu. 

1897 oli Burke iga-aastase Bostoni maratoni üks algatajaid. 19. aprillil tõmbas ta Ashlandis maa peale stardijoone, instrueeris võistlejaid ning laskis maratoni stardipaugu.

Burke'ist sai hiljem jurist, Boston Journali spordiajakirjanik ning lühikeseks ajaks Mercersburgi kooli kergejõustikuvõistkonna treener.

Välislingid
-----------

* Fotod
* Foto

| * v
* r
Meeste 100 m jooksu olümpiavõitjad |
| --- |
| 
1896: Thomas Burke • 1900: Frank Jarvis • 1904: Archie Hahn • 1908: Reggie Walker • 1912: Ralph Craig • 1920: Charlie Paddock • 1924: Harold Abrahams • 1928: Percy Williams • 1932: Eddie Tolan • 1936: Jesse Owens • 1948: Harrison Dillard • 1952: Lindy Remigino • 1956: Bobby Joe Morrow • 1960: Armin Hary • 1964: Bob Hayes • 1968: Jim Hines • 1972: Valeri Borzov • 1976: Hasely Crawford • 1980: Allan Wells • 1984: Carl Lewis • 1988: Carl Lewis • 1992: Linford Christie • 1996: Donovan Bailey • 2000: Maurice Greene • 2004: Justin Gatlin • 2008: Usain Bolt • 2012: Usain Bolt • 2016: Usain Bolt • 2020: Marcell Jacobs |

| * v
* r
Meeste 400 m jooksu olümpiavõitjad |
| --- |
| 
1896: Thomas Burke • 1900: Maxey Long • 1904: Harry Hillman • 1906: Paul Pilgrim • 1908: Wyndham Halswelle • 1912: Charles Reidpath • 1920: Bevil Rudd • 1924: Eric Liddell • 1928: Ray Barbuti • 1932: Bill Carr • 1936: Archie Williams • 1948: Arthur Wint • 1952: George Rhoden • 1956: Charlie Jenkins • 1960: Otis Davis • 1964: Michael Larrabee • 1968: Lee Evans • 1972: Vincent Matthews • 1976: Alberto Juantorena • 1980: Viktor Markin • 1984: Alonzo Babers • 1988: Steve Lewis • 1992: Quincy Watts • 1996: Michael Johnson • 2000: Michael Johnson • 2004: Jeremy Wariner • 2008: LaShawn Merritt • 2012: Kirani James • 2016: Wayde van Niekerk • 2020: Steven Gardiner |